Håkon Moslet

Håkon Moslet (født 1973) er en norsk musikkjournalist og daglig leder som som var ansatt i NRK i 19 år. Han er mest kjent fra tiden som musikksjef i P3. Han har siden 2022 vært daglig leder i Byens Tak.

Moslet startet journalistkarrieren i Ringsaker Blad i 1989. I 1996 ble han ansatt som musikkjournalist i Dagbladet. Her var han i seks år og bygde seg opp et ry som en av avisas mest profilerte medarbeidere. I 2002 gikk han til jobben som musikksjef i NRK P3. I forbindelse med overgangen til NRK uttalte Moslet at kanalen skulle få en mer rendyrket profil og at andelen norskspråklig musikk skulle økes. Flere kritiker mente at omleggingen førte til at «alternativ» musikk fikk mindre oppmerksomhet i forhold til mer kommersielle artister. Han ble i samme artikkel omtalt en av musikk-Norges mektigste menn. I 2009 gikk Moslet av som musikksjef i P3, og ble leder av NRK UNG. I 2011 ble han Redaksjonssjef for P3s tv-produksjoner. Her ble han ansvarlig for tv-produksjoner som blant annet Skam, Line fikser kroppen, Typen til og Dama til. Fra 2018 til 2019 var Moslet Redaksjonssjef innholdsutvikling i NRK Nyheter og fra 2019 til 2021 var han Prosjektsjef i NRK Sport. 

I 2021 sluttet han i NRK for å for å jobbe med byutvikling. Han startet som leder av innovasjon og utvikling i Rodeo Architects. I 2022 ble han daglig leder i Byens Tak.

 Privatliv 
Moslet er sønn av KrF-politikeren Jan Moslet.«Trofast samfunnstjener». Vårt Land (18. april 2008)

 Referanser 

Kategori:Norske musikkjournalister
Kategori:NRK-journalister
Kategori:NRK-ledere
Kategori:Journalister i Dagbladet
Kategori:Personer fra Ringsaker kommune